Rikunarita-ORG/Wikinium huggingface dataset:
# Islande

|  |
| --- |
| **Islande** |
|  |
| **Informazions** |
| **Nomenance** | Lýðveldið Ísland |
| **Lenghe ufiziâl** | Islandês |
| **Capitâl** | Reykjavik |
| **Politiche** |
| **Cjâf dal stât** | Guðni Th. Jóhannesson |
| **Cjâf dal guvier** | Bjarni Benediktsson |
| **Indipendence** | 17 di Jugn 1944 |
| **Jentrade inte ONU** | 19 di Novembar 1946 |
| **Gjeografie** |
| **Continent** | Europe |
| **Fûs orari** | UTC |
|  |
| **Superficie** |
| **Superficie Totâl** | 103.125 |
| **Intal mont** | 105° |
| **% di aghe** | 2,7% |
| **Popolazion** |
| **Popolazion totâl** | 319.756 ab. |
| **Intal mont** | 170° |
| **Densitât** | 3,1 ab./km2 |
| **Economie** |
| **Monede** | Corone islandês |
| **Consum energjie** |   kWh/ab. |
|  |
| **Domini di prin nivel** | .is |
| **Prefìs tel. internazionâl** | +354 |
| **Plache automobilistiche** | IS |
| **Imni nazionâl** | Lofsöngur |
| **Fieste nazionâl** | 17 di Jugn |
|   |

La **Islande** e je un Stât che al si cjate intune isule tal Nord dal Ocean Atlantic.
Cheste isule e je ben cognossude parcè che in chescj puescj si pues viodi une fuarte ativitât vulcaniche di prin e secont grât. A son vulcans, ma ancje tancj geysers sparniçâts tes regjons plui ativis.
La capitâl e je Reykjavik, une citât di 120.000 abitants.
# Gnovis religjons gjaponesis

Lis **gnovis religjons gjaponesis** (*Shinkō Shūkyō*) a son dute une schirie di moviments religjôs nassûts dopo la seconde vuere mondiâl in Gjapon che a fasin dut câs riferiment a des gnovis interpretazion des religjons plui tradizionâls come il sintoisim, il budisim e confucianisim.

Fra chestis religjons o vin chês che a derivin dal budisim e dal sintoisim tant che il Kurosumi, il Konkōkyō e il Ōmotokyō e chês che a fasin plui riferiment al budisim tant che il Tenrikyō, il PL Kyōdan e il Seichō no Ie.
# Bataie di Cjaurêt

La bataie di Cjaurêt: i ros a son i Austriacs, i blu i Talians
La **bataie di Cjaurêt** e fo une bataie combatude dal 24 di Otubar al 9 di Novembar dal 1917 vie pe prime vuere mondiâl dal esercit talian cuintri i austri-ongjaresis e i todescs, cognossudis ancje come Imperis centrâi.

## Storie

### Situazion prime de bataie

Daspò des undis bataiis dal Lusinç, sucedudis tal arc di doi agns, dal 1915 al 1917, l'esercit talian al veve strenzût intune smuarse i bataions austriacs: no si tratave di vitoriis decisivis, ma la armade imperiâl e jere une vore sflanchinade.

I austriacs, comandâts dal gjenerâl Otto von Below, a organizarin une cuintri-ofensive che e sarès scugnude partî il 22 di Otubar.

Dal cjant lôr, i gjenerâi talians Luigi Cadorna e Luigi Capello a vevin dôs strategjiis difensivis diviersis, e al moment dal lôr incuintri, sot dal atac, ogni cambiament di idee al si dimostrà impussibil.

### La bataie

La gnot jenfri il 23 e il 24 di Otubar, aes 2.00 di gnot, l'esercit di von Below al scomençà cui prins tîrs di artilierie. La ofensive e continuà fin ae buinore, cence però une buine difese de bande taliane. La sere dal stès dì la prime e la seconde linie difensive talianis a jerin ladis in fas, e la bataie si podeve considerâ za pierdude.

Il 25 di Otubar al viodè la concuiste da lis monts plui strategjicamentri impuartantis par il control de zone de bataie e, soredut, de planure furlane. Lis trupis austri-ongjaresis a ocuparin la Stol, la Sant Martin e la Matajûr.

Lis zornadis seguintis l'esercit al scomençà la so avanzade te planure furlane, cirint - tal timp istès - di rompi lis liniis te Cjargne par rivâ a superâ lis trupis talianis prime che superassin il Tiliment; in realtât, a cause de resistence taliane, il tramai mortâl nol scrocà.

La linie difensive taliane, in chest mût, e zirucà fin daûr de Plâf. I austriacs no rivarin mai a passâ ancje chest flum par vie dal intervent des trupis aleadis (francesis, inglesis e americanis) in jutori dai talians, e pe scjarsetât di munizions e di supuart marziâl a cause de distance de linie di confin.

La rote di Cjaurêt e costà ai talians 11.000 muarts, 19.000 ferîts, 300.000 presonîrs, 400.000 disertôrs e sbandâts, oltri che a miârs di munizions e di tocs di artilierie.

## Viôt ancje

## Leams
# Siencis militârs

*La Bataie di Waterloo* di William Sadler.
Lis **siencis militârs** a son l'insiemit dai studis multi dissiplinârs des vueris e dai conflits armâts. La analisi e cjape dentri i aspiets tecnics, psicologjics, pratics e storics par viodi il mût in cui une part e je rivade o e podarès rivà a vinci sul aversari.

Par tradizion lis siencis militârs a vegnin dividudis in sîs brancs principâi.

## Organizazion militâr

E studie lis miôrs metodologjiis par organizâ lis unitâts armadis. Si ocupe dai problemis e dai timps di arolamint e dismobilitazion, e cemût governâ militarmentri une tiere a pene cjapade al nemì.

## Adestrament militâr

Al studie i metodis par adestrâ i soldâts e i uficiâi. L’adestrament al pues jessi sedi dai soldâts cjapâts ugnui, sedi des unitâts grandis che a àn di movisi coordenadis, sedi des unitâts di riserve e iregolârs.

Ai uficiâi e a chei che a varan di comandà si à di fâju studiâ ancje i aspiets teorics des siencis militârs.

## Storie militâr

E studie lis vueris dal passât par capì lis tecnichis, lis tatichis e lis strategjiis dopradis. Ancje se il fat di doprà armis plui modernis al podarès fâ pensâ che il passât nol contedi plui di tant, il capì i sbalios fats al insegne une vore. Par chest i comandants a studiin la storie passade.

## Gjeografie militâr

La gjeografie dal teren di batie e condizione une vore il scombatiment, lis tecnichis e lis tatichis di doprà e i problemis di aprovigjonament.

Une vore di vueris son stadis decidudis dal fat di no vê tignût in cont la influence gjeografiche sul davuelziment de lote.

## Tecnologjie militâr

E studie lis tecnologjiis che si son dopradis in passât e chês che si puedin doprâ al presint. Di spes la vuere e i militârs a àn sburtât il progrès tecnologjic cun le lôr domande di armis simpri plui buinis.

## Strategjie militâr

E je il centri des siencis militârs parcè che e cîr di ridusi i tancj fatôrs studiâts par tirà fûr une schirie di regulis di doprâ a secont des situazions sul cjamp di bataie. La strategjie e viôt la situazion gjenerâl de lote e e cîr di rivâ ai risultâts e ai obietîfs finâi.

## Viôt ancje

* Strategjie militâr
* Tatiche militâr
* Armis
* Cuarps militârs
* Pacifisim
# Lenghe ebraiche

| Ebraic (*עברית* ‘Ivrit'**)** |
| --- |
| Pronuncie native: | [ivˈʁit] (israelian), [ʕivˈɾit] (israelian standard (sefardît)), [ʕivˈriθ] (orientâl), [ˈivʀis] (ashkenazît) |
| Altris denominazions: |  |
| Fevelât in: | Israêl (cun Strisse di Gaza e Cisgjordanie) e altris paîs come Argjentine, Belgjiche, Brasîl, Cîl, Canadà, France, Gjermanie, Iran, Russie, Paname, Stâts Unîts e Uruguay. |
| Regjon: | Jevât di Mieç, Europe, Americhe |
| Feveladôrs: | ce. 9 milions |
| Posizion (totâl): | 90 |
| Posizion (marilenghe): | {{{posizionmarilenghe}}} |
| Classificazion gjenetiche: | Lenghe afroasiatiche
  Semitiche
   Semitiche centrâl
    Semitichis nord-ocidentâls
     Cananeic
      **Ebraic** |
| Stât uficiâl |
| Lenghe uficiâl di: | Israêl |
| Regolât di: | Academie de Lenghe Ebraiche (האקדמיה ללשון העברית *ha-Aqademiya la-Lashon ha-‘Ivrit*) |
| Codiçs de lenghe |
| ISO 639-1 | he |
| ISO 639-2 | heb |
| ISO 639-3 | HBR |
| cjale ancje: Lenghe |

## Origjin

La storie no palese la divignince dal ebraic, come dal rest di nissune des plui antighis lenghis cognossudis come, il sumer, l'acjadic, l'aramaic, l'egjizian.
A 'ndi è diviersis ipotesis, une di chestis a pâr che a fasi derivâ l'ebraic dal aramaic o di cualchi dialet cananeu.
Une buine font storiche che forsi a po ufrì un sclariment cret de divignince de lenghe ebraiche a je la Biblie.
Dentri al è scrit de lenghe cjacarade dai dissendents di "Abram l'ebreu" dissendint a so volte di Sem fî di Noè.

## Alfabet e scriture

L'alfabet ebraic al jere compost di vincjedôs consonantis, cualchidune des cuâl a podeve figurâ doi suns.
Lis vocâls a vignivin zontadis dal letôr, secont il contest. Ancje un letôr de lenghe taliane in cierts câs a si compuarte cussì, par esempli al è scrit "cfr." al lei "confronta" o al è scrit "btg." al lei "battaglione".
A si scrîf da drete a çampe.

## Carateristichis

L'ebraic a je une lenghe une vore sauride e plene di metaforis.
Il vocabolari al è fat di tiermins che a riclamin ai sens de viste, uldide, tast, ecc.
In chest mût a piturin un cuadri mentâl par il letôr o par il scoltadôr.

## Vôs leadis

* Zuckermann, Ghil'ad (2003). *Language Contact and Lexical Enrichment in Israeli Hebrew*. Palgrave Macmillan. ISBN 978-1403917232.
# Fûc

Fûc
Il **fûc** al è une forme di combustion. La peraule fûc par solit si la dopre par chê cumbinazion di sflandôr di lûs cuntun grum di calôr che al ven fûr cuant che un svelt procès di ossidazion esotermiche di gas combustibil al ven fûr di un carburant.
Lis flamis a son un cuarp gassôs che al lasse vignî fûr calôr e lusôr. Il fûc a si impie cuant che un carburant al è sogjet a calôr o altre forme di energjie, ad esempli un fulminant, e al è alimentât di une scjarie di calôr, fin cuant che dut il carburant combustibil a nol è stât doprât.
Tignî sot control il fûc par produsi lusôr e calôr e je stade une da lis plui grandis cognossincis imparadis dal gjenar uman. Il savê, midiant dal fûc vê lusôr e calôr, al à rindût pussibil migrâ viers un clime plui frêt e al à dât ai umigns la pussibilitât di cuei. I segnai fats cul fûc e cul fum, a son stâts un dai prins mûts di doprâlu tant che mieç di comunicazion.
Il fûc al à rindût pussibile la metalurgjie. La archeologjie e mostre che i antenâts dal om moderni come l'Homo erectus a samearessin vê imparât a doprâ il fûc su par ju 790.000 agns indaûr. Il control dal fûc al proviôt trê scjalins: la sô conservazion, il traspuart e la produzion. Si pense che il lâ di un scjalin a di chel altri al vedi compuartât miârs di agns. Al dì di vuê lis aplicazions dal fûc a son tantis sore di chel di font di energjie, par esempli al è doprât pal fum, o tant che arme.
In Friûl i fûcs a vegnin doprâts ancje in maniere rituâl intal pignarûl e cun lis cidulis. Il fûc tradizionâl de cjase al jere il fogolâr o il spolert a lens.